**Príloha č. 1a – Opis predmetu zákazky**

**1. časť zákazky - Ručné analyzátory dychu**

# 1 Predmet zákazky

1.1 Predmetom zákazky je zabezpečenie nákupu ručných mobilných analyzátorov dychu podľa špecifikácie uvedenej v Tabuľke č. 1 - Technická špecifikácia predmetu zákazky. Ručný mobilný analyzátor dychu musí byť certifikovaný ako určené meradlo. Zariadenie je určené pre potreby presných meraní za účelom kontroly subjektu   
s možnosťou získania objektívneho dôkazového nálezu pre potreby represívnych konaní.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Sklad na Fajgalskej ceste 2, 902 01 Pezinok, objekt Strednej odbornej školy Policajného zboru

- inštalácie meračov u kupujúceho, inštalácie softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia

- uvedenie zariadení do prevádzky, inštalácia aktuálnych firmware výrobcu zariadení

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení

- poskytovanie záručného servisu

1.2 Všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak by sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

1.4 Tovar musí spĺňať všetky požiadavky verejného obstarávateľa bez nutnosti doplnenia (dokúpenia) ďalšieho nevyhnutného príslušenstva.

1.5 Súčasťou tovaru musí byť technická dokumentácia, obsahujúca najmä technický popis, návod na obsluhu a použitie prístroja a programového vybavenia pre vyhodnotenie a archiváciu dokumentácie. Technická dokumentácia a programové vybavenie je vyhotovené v slovenskom jazyku.

1.6 Tovar musí byť nový, nepoužívaný, zabalený v neporušených obaloch, nepoškodený.

1.7 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.8 Verejný obstarávateľ požaduje na dodaný tovar minimálne dvadsaťštyri (24) mesačnú záruku. Záručná doba začína plynúť dňom prevzatia predmetu zmluvy na základe dodacieho listu. V rámci záruky verejný obstarávateľ požaduje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu.

1.9 Verejný obstarávateľ požaduje na dodaný tovar uskutočniť bezplatné školenie na obsluhu a údržbu dodaného tovaru pre 60 príslušníkov Policajného zboru určených verejným obstarávateľom.

**Tabuľka č. 1 - Technická špecifikácia predmetu zákazky**

|  |  |  |
| --- | --- | --- |
| RUČNÝ ANALYZÁTOR DYCHU - 272 ks | | |
|  | **Požadovaná technická špecifikácia, parametre a funkcionality** | **Hodnota technického parametra tovaru ponúkaného uchádzačom**  *- vlastný návrh plnenia* |
| Merací princíp | špecifický elektrochemický snímač na alkohol s vyhrievaním elektrochemickej cely alebo dychu na vstupe do elektrochemickej cely tak aby bola zaručená konštantná teplota vo vnútri elektrochemickej cely bez ohľadu na teplotu okolia |  |
| Rozmery a hmotnosť | dĺžka max. 200 mm  šírka max. 100 mm  výška max. 50 mm  max. 500 g |  |
| Prevádzkové parametre - teplota okolia: | min. -5 °C až + 45 °C  Pri prekročení hraničných hodnôt sa požaduje signalizácia prístroja |  |
| Prevádzkové parametre – vlhkosť: | min. 20 až 90% relatívnej vlhkosti |  |
| Prevádzkové parametre – tlak: | v rozpätí od 600 do 1100 hPa |  |
| Teplota skladovania: | - 40 °C až + 70 °C |  |
| Počet meraní na jednu batériu: | min. 900 meraní (na jedno nabitie) |  |
| Pamäť: | sekvenčná, s udaním čísla testu, časom a dátumom.  Pri vyčerpaní kapacity pamäte nastaviteľné automatické premazávanie prvého merania najnovším.  Chránené PIN kódom – údaje uložené v pamäti chránené pred zmazaním neoprávnenou osobou |  |
| Odber vzoriek: | doba fúkania max. 6 s |  |
| Objem vzorky: | Meradlo má merať pri najmenšom objeme exhalovaného vzduchu max. 1,5 l |  |
| Čas odozvy: | max ≤ 5 s pri negatívnej vzorke  max. 120 s pri vzorke do 1,00 mg/l |  |
| Meracia jednotka: | mg/l |  |
| Rozsah presného merania: | 0,00 – 2,50 mg/l |  |
| Rozsah displeja: | 0,00 - 9,99 mg/l |  |
| Rozhranie: | Prenos údajov z analyzátora na tlačiareň, do PC pomocou USB kábla prípadne IR rozhraním |  |
| Výstup: | Vytlačený z tlačiarne v slovenskom jazyku podľa predpisu o určených meradlách.  Modifikácia výstupu výrobcom podľa požiadaviek užívateľa je podmienkou. |  |
| Komunikácia: | Menu prístroja a hlásenia na displeji v slovenčine, voliteľné aj iné jazyky |  |
| Signalizácia: | Meraná hodnota, dátum, čas, meracia jednotka, číslo merania, chybné či správne meranie, prekročený rozsah merania alebo prekročené dovolené rozsahy teplôt okolia.  Stále zobrazovaný stav nabitia batérie a hlásenie vybitia, hlásenie naplnenia dátovej pamäte, hlásenie o potrebe nasledujúcej kalibrácie. |  |
| Softvér: | Potrebný k evidencii a archivácii nameraných údajov - softvér je súčasťou ceny prístroja. Umožňuje tlač nameraných výsledkov z pamäte analyzátora celkom alebo v časovom intervale určenom užívateľom. |  |
| Obsah zostavy: | Analyzátor dychu vrátane nabíjateľných batérii  Sieťový zdroj  Tlačiareň protokolov 12V/230V vrátane batérií  Odolný kufrík na celý komplet  PC USB kábel pre sťahovanie dát do PC |  |
| Požiadavky na tlač protokolov: | Tlačiareň protokolov musí byť prispôsobená na tlač roliek papiera (termopapier) so šírkou maximálne 60 mm, s možnosťou tlačiť na termopapier alebo na rolku ihličkovou tlačiarňou.  Musí byť prispôsobená na tlač min. 100 výstupov jednorázovo.  Súčasťou musí byť adaptér na pripojenie tlačiarne k sieti 230 V a adaptér na napájanie tlačiarne cez autonabíjačku zo siete automobilu 12V, integrovaná dobíjacia batéria alebo štandardné dobíjacie batérie spolu s nabíjačkou.  Prenos údajov za pomoci komunikačného kábla alebo prostredníctvom optického rozhrania |  |
| Interval kalibrácie analyzátora: | 6 mesiacov v zmysle prílohy č. 1 vyhlášky ÚNMS SR č. 210/2000 Z. z. |  |
| Prvotné overenie: | v zmysle zákona č. 157/2018 Z. z. o metrológii v cene, pri dodaní prístroja |  |
| **Výrobca a model:** | |  |

# Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1a Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*Hodnota technického parametra tovaru ponúkaného uchádzačom - vlastný návrh plnenia“**.

Uchádzač identifikuje (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model, katalógové číslo) ponúkaný tovar a uvedie špecifikáciu dodávaného tovaru - vlastný návrh plnenia.

2.2 **Platný certifikát typu meradla** (ponúkaného tovaru)vydaný Slovenským metrologickým ústavom v zmysle § 21 Rozhodnutie o schválení typu zákona č.157/2018 Z. z. o metrológii a o zmene a doplnení niektorých zákonov (ďalej len „zákon o metrológii“), preukazujúci platnosť schválenia typu určeného meradla pre používanie v Slovenskej republike. Uchádzač predkladá naskenovaný originál alebo úradne overenú kópiu dokumentu vo formáte PDF